જવાબઃ હું આઠમાં ધોરણમાં ભણતો હતો ત્યારે મેં ભગવાનનું નામ સાંભળ્યું હતું. ભગવાન છે કે નહીં તે મને ખબર નથી. પણ તે વખતે મેં નામ સાંભળ્યું હતું કે હાર્વર્ડ યુનિવર્સિટીનું… મારા પપ્પાએ એક ટીશર્ટ પહેર્યું હતું, અને તેના પર હાર્વર્ડ યુનિવર્સિટી લખ્યું હતું, ત્યારે પપ્પાએ મને કહ્યું હતું કે પાર્થ મને તું હાર્વર્ડ યુનિવર્સિટીમાં પ્રવેશ લઈને બતાવ. ત્યારે મે પપ્પાનો બોલ ઉપાડી લીધો અને નક્કી કર્યું કે હું જઈશ. હાર્વર્ડ જ મારો ભગવાન છે, તેમ મનમાં ગાંઠ વાળી લીધી હતી. તમે એક વાર ગોલ સેટ કરી નાંખો તો તમને વચ્ચે કાંઈ નડી ન શકે. આઠમા ધોરણથી નક્કી હતું, પણ મને ખબર નહોતી કે મને શું ગમે છે?, કયા વિષયમાં સારો છું?, પણ તમે 10 હજાર વસ્તુઓ કરો, તેમાંથી તમને ગમતા પાંચ વિષયો મળી જશે. અને પછી તેમાં મહેનત શરુ કરી. મે ડિબેટ શરૂ કરી, જેમાં સફળ થયો અને તેમાં મારો કોન્ફિડન્સ બિલ્ડઅપ થયો હતો. ત્યાર ખબર પડી કે અરે આ તો કરી શકાય તેમ છે. ત્યાર પછી મને રોબોટિક્સમાં રસ પડ્યો. સાયન્સમાં રસ પડ્યો, મને એન્જીનયરિંગ ગમવા લાગ્યું, મને વસ્તુ બનાવવી ગમતી. હાલ હાર્વર્ડમાં હું થિયરોટિકલ વસ્તુઓ કરું છું. જેમજેમ હું આગળ વધ્યો, અને તક પણ મળતી ગઈ. બસ આપણે પ્રયત્નો કરવા જોઈએ, તે આપણાં હાથમાં છે.